**POZIV NA DOSTAVU PONUDE**

**u postupku jednostavne nabave za predmet nabave:**

**NABAVA MOBILNOG RECIKLAŽNOG DVORIŠTA I OPREME**

EV- 20/2021-JN

**S A D R Ž A J:**

**1. OPĆI PODACI:**

1. 1.1. Podaci o javnom naručitelju
2. 1.1.1. Popis gospodarskih subjekata s kojima je naručitelj u sukobu interesa
3. 1.2. Opis predmeta nabave
4. 1.3. Procijenjena vrijednost nabave
5. 1.4. Kriterij za odabir ponude
6. 1.5. Rok, način i uvjeti plaćanja
7. 1.6. Rok valjanosti ponude
8. 1.7. Uvjeti i zahtjevi koje ponuditelji trebaju ispuniti
9. 1.8. Vrsta, sredstvo i uvjeti jamstva
10. 1.9. Rok za dostavu ponude
11. 1.10. Način dostavljanja ponude
12. 1.11. Osoba za kontakt, broj telefona i adresa elektroničke pošte
13. 1.12. CPV oznaka i naziv
14. 1.13. Količina i specifikacije troškovnika
15. 1.14. Sastavni dijelovi ponude
16. 1.15. Postupak pregleda i ocjene ponuda

**2. RAZLOZI ISKLJUČENJA PONUDITELJA**

**OBVEZNI PRILOZI:**

PRILOG BROJ I – PONUDBENI LIST

PRILOG BROJ II – TEHNIČKE KARAKTERISTIKE

PRILOG BROJ III - DODATAK PONUDBENOM LISTU - IZJAVA O NEPOSTOJANJU RAZLOGA ZA ISKLJUČENJE PONUDITELJA

PRILOG BROJ IV - DODATAK PONUDBENOM LISTU - OBRAZAC IZJAVE O PRIHVAĆANJU UVJETA IZ POZIVA

PRILOG BROJ V – DODATAK PONUDBENOM LISTU - OBRAZAC IZJAVE O DOSTAVI JAMSTVA ZA OTKLANJANJE NEDOSTATAKA U JAMSTVENOM ROKU

PRILOG BROJ VI – TROŠKOVNIK (excel format)

**1. OPĆI PODACI**

**1.1. PODACI O JAVNOM NARUČITELJU:**

Općina Sali, Sali II 74A, 23281 Sali

OIB: 72285291723

tel: 023/377-042,

Internetska adresa: <http://www.opcina-sali.hr/>

Adresa elektroničke pošte: opcina@opcina-sali.hr

**1.1.1. Popis gospodarskih subjekata s kojima je naručitelj u sukobu interesa**

Sukladno Članku 80. ZJN 2016., a vezano uz odredbe Članaka 76. i 77. ZJN 2016. i sprječavanje sukoba interesa, Naručitelj ne smije sklopiti ugovor o javnoj nabavi sa sljedećim gospodarskim subjektima (u svojstvu ponuditelja, člana zajednice gospodarskih subjekata, i pod ugovaratelja odabranom ponuditelju i gospodarskom subjektu na kojeg se ponuditelj oslanja) iz Članka 76. stavka 2. točaka 2., 3. i 4. ZJN 2016:

a) za osobe iz Članka 76. stavak 2., točka 1. ZJN 2016. (čelnik te član upravnog, upravljačkog i nadzornog tijela naručitelja) u ovom postupku javne nabave ne smije sklapati ugovor o javnoj nabavi sa sljedećim gospodarskim subjektima:

* **Mark-ING d.o.o., Mažuranićevo šetalište 1, 21 000 Split, OIB: 60406138486**
* **Morović Marking d.o.o. Žman 160/c, 23282 Žman, OIB: 13399700342**

b) za osobe iz Članka 76. stavak 2. točke 2., 3. i 4. ZJN 2016. (članovi stručnog povjerenstva za javnu nabavu i druge osobe koje su uključene u provedbu ili koje mogu utjecati na odlučivanje Naručitelja u ovom postupku javne nabave):

Naručitelj će postupiti sukladno Članku 81. ZJN 2016, odnosno izuzeti iz postupka javne nabave predstavnika naručitelja iz Članka 76. stavak 2. točaka 2., 3. i 4. ZJN 2016, odmah po saznanju o postojanju sukoba interesa, ukoliko u ovom postupku javne nabave bude sudjelovao gospodarski subjekt bilo kao Ponuditelj, bilo kao član Zajednice ponuditelja bilo kao podugovaratelj Ponuditelju ili Zajednici ponuditelja i koji je naveden u podtočki b) ovog poglavlja Dokumentacije.

**1.2. OPIS PREDMETA NABAVE:**

Nabava 1 (jednog) mobilnog reciklažnog dvorišta i opreme (komplet solarnih panela). Detaljna tehnička specifikacija navedena je Prilogu II (Tehničke karakteristike)

**1.3. PROCIJENJENA VRIJEDNOST NABAVE:** 131.000,00 kuna bez PDV-a.

**1.4. KRITERIJ ZA ODABIR PONUDE:**

Najpovoljnija ponuda je prihvatljiva, prikladna, pravilna ponuda sposobnog ponuditelja, s istom vrstom, svojstvima i kvalitetom predmeta nabave u skladu s dokumentacijom za nadmetanje, a koja je određena prema najnižoj cijeni. Mobilno reciklažno dvorište se treba isporučiti u roku 45 dana od dana potpisa ugovora.

**1.5. ROK, NAČIN I UVJETI PLAĆANJA:**

Predujam je isključen. Plaćanje se obavlja u roku od 30 (trideset) dana od dana isporuke mobilnog reciklažnog dvorišta i ovjerenog računa od strane naručitelja i ugovaratelja, u korist žiro računa ponuditelja.

**1.6. ROK VALJANOSTI PONUDE:**

Rok valjanosti ponude mora biti naveden u Ponudbenom listu i mora iznositi najmanje 60 dana od dana otvaranja ponude. Ponude s kraćim rokom valjanosti ponude neće se uzeti u razmatranje.

Naručitelj može zatražiti primjereno produženje roka valjanosti ponude. Zahtjev za produženje roka valjanosti ponude i odgovor ponuditelja moraju biti isključivo pisanom obliku. Ponuditelj može odbiti zahtjev za produženje roka valjanosti. Ako se ponuditelj suglasi sa zahtjevom za produženje roka valjanosti ponude, ne može mijenjati ponudu.

Ponuditelji koji su suglasni sa zahtjevom za produženje roka valjanosti ponude produžit će i rok valjanosti jamstva za ozbiljnost ponude za razdoblje produženja valjanosti ponude. U razdoblju produženja valjanosti ponude ponuditelj neće mijenjati ponudu.

**1.7. UVJETI I ZAHTJEVI KOJE MORAJU ISPUNITI PONUDITELJI:**

Gospodarski subjekt u postupku jednostavne nabave mora dokazati pravnu i poslovnu sposobnost, financijsku te tehničku i stručnu sposobnost sve u skladu s ovom dokumentacijom.

Dokumenti za dokazivanje sposobnostimoraju biti na hrvatskom jeziku i latiničnom pismu. Ukoliko je ponuditelj registriran izvan Republike Hrvatske ili je izvorni za dokazivanje sposobnosti na stranom jeziku, uz prilaganje izvornih dokumenata za dokazivanje sposobnosti na stranom jeziku, ponuditelj je dužan uz svaki dokument priložiti i prijevod ovlaštenog sudskog tumača na hrvatski jezik.

**1.7.1. PRAVNA I POSLOVNA SPOSOBNOST**

**1.7.1.1. Upis u sudski, obrtni, strukovni ili drugi odgovarajući registar države sjedišta**

Ponuditelj mora dokazati da je u sudskom, obrtnom, strukovnom ili drugom odgovarajućem registru države sjedišta registriran za obavljanje djelatnosti koja je u vezi sa predmetom nabave te u tu svrhu dostaviti:

a) **izvod** iz sudskog, obrtnog, strukovnog ili drugog odgovarajućeg registra države sjedišta gospodarskog subjekta ili

b) ako se dokument pod a) ne izdaje u državi sjedišta gospodarskog subjekta - **Izjavu s ovjerom potpisa kod nadležnog tijela**

Izvod, odnosno izjava ne smiju biti stariji od 30 (trideset) dana računajući od dana početka postupka jednostavne nabave.

Javni naručitelj može tijekom postupka jednostavne nabave provjeriti (ne) postojanje okolnosti iz ove točke, stoga se preporuča ponuditeljima da izjava bude javnobilježnički ovjerena ili izdana od nadležnog suda.

**1.7.2. FINANCIJSKA SPOSOBNOST**

Javni naručitelj obvezan je isključiti gospodarski subjekt iz postupka nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili

2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Iznimno od navedenog, javni naručitelj neće isključiti gospodarski subjekt iz postupka nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

Za potrebe utvrđivanja navedene okolnosti, gospodarski subjekt u ponudi dostavlja:

**Potvrdu Porezne uprave o stanju duga ili jednakovrijedni dokument** nadležnog tijela države sjedišta gospodarskog subjekta kojom ponuditelj mora dokazati da nema duga po osnovi poreznih obveza i obveza za mirovinsko i zdravstveno osiguranje, ne starija od 30 (trideset) dana do dana slanja Poziva na dostavu ponuda, osim ako je gospodarskom subjektu posebnim propisima odobrena odgoda plaćanja navedenih obveza.

**1.8. SREDSTVA I UVJETI JAMSTVA:**

**1.8.1. Jamstvo za otklanjanje nedostataka u jamstvenom roku**

Ponuditelj dostavlja kao dio ponude izvornik *Izjave o jamstvu* *za otklanjanje nedostataka u jamstvenom roku* za mobilno reciklažno dvorište u trajanju od 12 mjeseci od dana potpisivanja primopredajnog zapisnika od strane ovlaštenih osoba obiju ugovornih strana. (Prilog V).

O svim utvrđenim nedostacima Naručitelj se obvezuje odmah obavijestiti Izvršitelja i odrediti mu primjereni rok za otklanjanje nedostataka.

**1.9. ROK ZA DOSTAVU PONUDE:**

Rok za dostavu ponuda je **08.03.2021.**

**1.10. NAČIN DOSTAVLJANJA PONUDE:**

Ponuditelj se pri izradi ponude mora pridržavati zahtjeva i uvjeta iz ovog poziva na dostavu ponude. Propisani tekst Poziva ne smije se mijenjati i nadopunjivati.

Ponuda se, zajedno sa pripadajućom dokumentacijom, izrađuje na hrvatskom jeziku i latiničnom pismu, a cijena ponude izražava se u kunama. Za dijelove ponude koji nisu na hrvatskom jeziku, ponuditelj je obvezan iste dostaviti u izvorniku sa prijevodom ovlaštenog prevoditelja na hrvatskom jeziku.

Ponuda treba biti predana sa svim dokumentima navedenim u ovom Pozivu.

Stranice ponude obavezno trebaju biti numerirane, a označavaju se na slijedeći način:

- ukupan broj stranica kroz redni broj stranice (npr. 24/1) ili redni broj stranice kroz ukupni broj stranica (npr. 1/24).

Ponuda se dostavlja na Ponudbenom listu i Troškovniku koji se nalazi u privitku ovog Poziva na dostavu ponude, a koje je potrebno dostaviti ispunjene i potpisane od strane ovlaštene osobe ponuditelja.

**Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva.**

Ponuda se dostavlja u zatvorenoj omotnici. Zatvorenu omotnicu (kovertu) potrebno je nasloviti i dostaviti osobno ili preporučenom poštom na službenu adresu naručitelja:

**Općina Sali,**

**Sali II 74A, 23281 Sali**

Na omotnici ponude mora biti naznačeno:

– naziv i adresa naručitelja,

– naziv i adresa ponuditelja,

– naziv predmeta nabave na koju se ponuda odnosi,

– naznaka »NE OTVARAJ«.

**1.11. OSOBA ZA KONTAKT, BROJ TELEFONA I ELEKTRONIČKE POŠTE**

* Irena Petešić, Jedinstveni upravni odjel Općine Sali, tel: 023/311-142, ili
* Jona Petešić, Jedinstveni upravni odjel Općine Sali, tel: 023/377-042
* e-mail: opcina@opcina-sali.hr,
* svakim radnim danom od 07,00 do 15,00 sati

**1.12.** **CPV OZNAKA I NAZIV:** 42914000-6 Oprema za reciklažu

Nabava mobilne jedinice reciklažnog dvorišta sastoji se od nabave mobilne jedinice reciklažnog dvorišta koja ima ugrađenu opremu potrebnu za prikupljanje otpada prema ključnim brojevima te od nabave dodatne opreme koja je montirana u mobilnom reciklažnom dvorištu, sve sukladno tehničkim specifikacijama u nastavku ovog Poziva na dostavu ponuda.

**1.13.KOLIČINA I SPECIFIKACIJE TROŠKOVNIKA:**

Troškovnik je excel forme u kojem su unaprijed određene formule. Ponuditelj ne smije mijenjati stavke zadanog Troškovnika.

Ponuditelj je obvezan unijeti jedinične cijene po stavkama, potpisati i ovjeriti zadani Troškovnik.

Ako ponuditelj ne ispuni troškovnik u skladu sa zahtjevima iz ovog poziva na dostavu ponuda ili promjeni tekst ili količine navedene u obrascu Troškovnika, smatrat će se da je takav troškovnik nepotpun i nevažeći te će ponuda biti odbijena.

**1.14. SASTAVNI DIJELOVI PONUDE**

Ponuditelj se pri izradi ponude mora pridržavati zahtjeva i uvjeta iz ovog poziva na dostavu ponuda. Propisani tekst ne smije se mijenjati i nadopunjavati. Ponuda se, zajedno sa pripadajućom dokumentacijom, izrađuje na hrvatskom jeziku i latiničnom pismu, a cijena ponude izražava se u kunama. Iznimno, dio popratne dokumentacije može biti i na drugom jeziku, ali se u tom slučaju obavezno prilaže i prijevod ovlaštenog sudskog tumača za jezik s kojeg je prijevod izvršen ili u slučaju dokumentacije koja se odnosi na ponuđenu robu, prijevod može biti ovjeren pečatom proizvođača ili njegovog ovlaštenog distributera.

Ponuda treba biti predana sa svim dokumentima navedenim u ovom Pozivu na dostavu ponude.

Ponuda mora biti uvezena u cjelinu na način da se onemogući naknadno vađenje ili umetanje listova.

Ponuda se predaje u izvorniku. Ponuda se piše neizbrisivom tintom.

Ispravci u ponudi u papirnatom obliku moraju biti izrađeni na način da su vidljivi. Ispravci moraju biti uz navod datuma ispravka potvrđeni pravovaljanim potpisom ovlaštene osobe ponuditelja.

Ponudu obavezno sačinjavaju:

1. popunjen Ponudbeni list – Prilog I.

2. popunjeni Troškovnik - Prilog VI.

3. dokumenti kojima ponuditelj dokazuje da ne postoje osnove za isključenje (izjava o nekažnjavanju za ponuditelja i osobu ovlaštenu za zastupanje ponuditelja, potvrda porezne uprave o stanju duga ili drugi jednakovrijedni dokument)

4. dokumenti kojima ponuditelj dokazuje postojanje sposobnosti za obavljanje profesionalne djelatnosti

5. ostalu dokumentaciju sukladno ovom Pozivu (Prilog II, Prilog III, Prilog IV, Prilog V)

**1.15. POSTUPAK PREGLEDA I OCJENE PONUDA**

**a)** **Otvaranje ponuda** provode ovlašteni predstavnici naručitelja u postupku nabave i nije javno.

Ponuda pristigla nakon isteka roka za dostavu ponuda se neće otvarati, te će se kao zakašnjela ponuda vratiti ponuditelju koji ju je dostavio.

Naručitelj će o postupku otvaranja i pregleda te ocjene ponuda sastaviti zapisnik o otvaranju, pregledu i ocjeni ponuda.

**b)** **Obavijest o rezultatima nabave:**

Naručitelj je obvezan na osnovi rezultata pregleda i ocjene ponuda, odbiti ponudu za koju utvrdi da je nepravilna, neprikladna ili neprihvatljiva.

Naručitelj na osnovi rezultata pregleda i ocjene ponuda te kriterija za odabir ponude donosi *Odluku o odabiru najpovoljnije ponude*, a ako postoje razlozi za poništenje postupka jednostavne nabave naručitelj bez odgode donosi *Odluku o poništenju postupka*.

Odluku o odabiru s preslikom zapisnika o pregledu i ocjeni ponuda ili Odluku o poništenju postupka naručitelj će dostaviti svakom ponuditelju u postupku na dokaziv način (dostavnica, povratnica, izvješće o uspješnom slanju telefaksom, potvrda e-poštom, objavom na internetskim stranicama naručitelja i slično).

Rok za donošenje Odluke o odabiru ili Odluke o poništenju je 30 dana od isteka roka za dostavu ponuda. Protiv Odluke o odabiru ili poništenju postupka nije dopuštena žalba.

**c) Posebne odredbe:**

Na ovaj postupak ne primjenjuju se odredbe ZJN 2016 (Narodne novine broj 120/16).

**2. RAZLOZI ISKLJUČENJA PONUDITELJA**

**2.1. OBVEZNI RAZLOZI ISKLJUČENJA PONUDITELJA, TE DOKUMENTI KOJIMA PONUDITELJ DOKAZUJE DA NE POSTOJE RAZLOZI ZA ISKLJUČENJE:**

**2.1.1 ako je gospodarski subjekt ili osoba ovlaštena po zakonu za zastupanje gospodarskog subjekta pravomoćno osuđena** za bilo koje od sljedećih kaznenih djela odnosno za odgovarajuća kaznena djela prema propisima države sjedišta gospodarskog subjekta ili države čiji je državljanin osoba ovlaštena po zakonu za zastupanje gospodarskog subjekta:

(a) sudjelovanje u zločinačkoj organizaciji, na temelju

* članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona
* članka 333. (udruživanje za počinjenje kaznenih djela), iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

(b) korupciju, na temelju

* članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona
* članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

(c) prijevaru, na temelju

* članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona
* članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

(d) terorizam ili kaznena djela povezana s terorističkim aktivnostima, na temelju

* članka 97. (terorizam) članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona
* članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

(e) pranje novca ili financiranje terorizma, na temelju

* članka 98. (financiranje terorizma) i članka 265. (pranje novca) Kaznenog zakona
* članka 279. (pranje novca) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

(f) dječji rad ili druge oblike trgovanja ljudima, na temelju

* članka 106. (trgovanje ljudima) Kaznenog zakona
* članka 175. (trgovanje ljudima i ropstvo) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

**DOKAZ:** gospodarski subjekt dužan je u ponudi dostaviti **Izjavu (Prilog III).** Izjavu daje osoba po zakonu ovlaštena za zastupanje gospodarskog subjekta.

Izjava ne smije biti starija od 30 (trideset) dana računajući od dana početka postupka jednostavne nabave.

Javni naručitelj može tijekom postupka jednostavne nabave radi provjere okolnosti od tijela nadležnog za vođenje kaznene evidencije i razmjenu tih podataka s drugim državama za bilo kojeg ponuditelja ili osobu po zakonu ovlaštenu za zastupanje gospodarskog subjekta zatražiti izdavanje potvrde o činjenicama o kojima to tijelo vodi službenu evidenciju.

Ako nije u mogućnosti pribaviti potvrdu radi provjere okolnosti javni naručitelj može od natjecatelja ili ponuditelja zatražiti da u primjerenom roku dostavi važeći:

a) dokument tijela nadležnog za vođenje kaznene evidencije države sjedišta gospodarskog subjekta, odnosno države čiji je državljanin osoba ovlaštena po zakonu za zastupanje gospodarskog subjekta, ili

b) jednakovrijedni dokument koji izdaje nadležno sudsko ili upravno tijelo u državi sjedišta gospodarskog subjekta, odnosno u državi čiji je državljanin osoba ovlaštena po zakonu za zastupanje gospodarskog subjekta, ako se ne izdaje dokument iz kaznene evidencije.

**2.1.2 ako je dostavio lažne podatke pri dostavi dokumenata sukladno s ovim odjeljkom Zakona.**

U slučaju zajednice ponuditelja navedene okolnosti se utvrđuju za sve članove zajednice pojedinačno.